ลุ้น GULF เด้งกลับ! โบรกฯ มองซื้อ INTUCH หนุนกำไรเพิ่มหมื่นล้านต่อปี
ลุ้นราคาหุ้น GULF เด้งกลับ! หลังร่วง 3% โบรกฯ มองซื้อ INTUCH หนุนกำไรเพิ่มหมื่นล้านต่อปี
ลุ้นราคาหุ้น GULF เด้งกลับ! หลังร่วง 3% โบรกฯ มองซื้อ INTUCH หนุนกำไรเพิ่มหมื่นล้านต่อปี
19 เม.ย. 2564

ผู้สื่อข่าวรายงานว่า ราคาหุ้น บริษัท กัลฟ์ เอ็นเนอร์จี ดีเวลลอปเมนท์ จำกัด (มหาชน) หรือ GULF ณ วันที่ 19 เม.ย.2564 ล่าสุด เวลา 11.05 น. อยู่ที่ระดับ 31.50 บาท ปรับตัวลดลง 1.25 บาท หรือ 3.82% ด้วยมูลค่าการซื้อขาย 762.35 ล้านบาท
โดยสาเหตุที่ราคาหุ้น GULF ปรับตัวลดลงคาดว่าเกิดจากความกังวลในแง่ของเงินลงทุนจากการเข้าซื้อ บริษัท อินทัช โฮลดิ้งส์ จำกัด (มหาชน) หรือ INTUCH เป็นจำนวนเงินลงทุนประมาณ 1.6 แสนล้านบาท โดยกระแสเงินสดปัจจุบันของบริษัทฯ อยู่ที่ระดับ 1.6 หมื่นล้านบาท ซึ่งอาจส่งผลให้บริษัทฯจะต้องมีการเพิ่มทุนเพื่อรองรับแผนการซื้อกิจการดังกล่าว
อย่างไรก็ตาม บล.เคทีบี (ประเทศไทย) ยังคงแนะนำ “ซื้อ” หุ้น GULF ให้ราคาเป้าหมาย 40 บาท สำหรับกรณีที่บริษัทฯ เตรียมทำ Tender offer ในหุ้น INTUCH และ ADVANC ซึ่งเตรียมขออนุมัติที่ประชุมวิสามัญผู้ถือหุ้นในวันที่ 25/6/2564 เพื่อเข้าซื้อหุ้นทั้งหมดของ INTUCH (Condition Voluntary Tender Offer) ที่ราคา 65.00 บาทต่อหุ้น และทำคำเสนอซื้อหุ้นทั้งหมดของ ADVANC (ตามเกณฑ์ Chain Principle) ที่ราคา 122.86 บาทต่อหุ้น ทั้งนี้อยู่บนเงื่อนไขบริษัทไม่ต้องทำคำเสนอซื้อหุ้นทั้งหมด ของ THCOM (ตามเกณฑ์ Chain Principle)
โดยมีมุมมองเป็นบวกหากดีลดังกล่าวสำเร็จ โดยประเมินว่า GULF ไม่ต้องซื้อหุ้น ADVANC เนื่องจากราคา Tender offer ไม่ดึงดูด (Discount จากราคาตลาดราว -27%)
อีกทั้งปัจจุบัน GULF ถือหุ้น INTUCH อยู่ราว 19% โดยคาดใช้เงินราว 1.0-1.4 แสนล้านบาท ในการถือหุ้น INTUCH เพิ่มอีก 60%-80% ซึ่งจะทำให้ Net D/E อยู่ที่ระดับ 3.0-3.5 เท่า (Debt covenant net D/E ที่ 3.5 เท่า) จึงความเสี่ยงในการเพิ่มทุนต่ำ
นอกจากนี้หาก รวมงบ INTUCH (Net D/E ที่ 0.03 เท่า) เข้ามาจะทำให้ Net D/E ของ GULF ลงไปต่ำกว่า 2.5 เท่า ซึ่งยังเปิดโอกาส สำหรับการขยายธุรกิจอื่นต่อไปได้อีก
ทั้งนี้ ประเมินสร้าง Upside ให้กับกำไรปกติของ GULF อีกราว 0.8- 1.0 หมื่นล้านบาทต่อปี (กำไรปกติ GULF ปี 2563 อยู่ที่ 4.5 พันล้านบาท)
โดยเงื่อนไขหลักในการทำให้ GULF เข้าซื้อ INTUCH ประกอบด้วย 1) บริษัทไม่ต้องไม่ต้องทำคำเสนอ ซื้อหุ้นทั้งหมดของ THCOM (ตามเกณฑ์ Chain Principle) และ 2) ราคาซื้อหุ้น ADVANC อยู่ที่ 122.86 บาทต่อหุ้น หากไม่ได้ตามเกณฑ์ทาง GULF ของสงวนสิทธิในการยกเลิกการทำ tender offer ในหุ้น INTUCH